

Jalgrattasport: Maris Nurm Viljandis kolmas04.05.2009
Möödunud nädalavahetusel kogunes kogu Eesti jalgrattaaspordi eliit Viljandisse. Laupäeval sõideti Eesti meistrivõistluste III etapp kriteeriumis üliraskel Viljandi ringil, kus tuli ületada kuulus Kõrgemäe tänava tõus millel kangust 14 % ja munakivi sillutisega lõik ning pühapäeval avas hooaja Elion Estonian cupi rattamaratonide sari.
Laupäeval suviselt soojas Viljandis peetud kriteeriumist võtsid Ida-Virumaa klubidest osa Jõhvi Sundstrandi ja Narva Energia jalgrattaklubid. Poodiumile jõudis Ida-Virumaa jalgratturitest ainsana Maris Nurm (Jõhvi Sundstrand) naiste eliitklassis. Stardis kus sõitsid naised ja N18 neiud saavutas Nurm üldarvestuse kuuenda koha ja naiste konkurentsis andis tulemus kolmanda koha. Nurme edestasid Liisa Ehrberg Tallinna CFC-st ja Ivika Lainevee Vooremaa Centrumist. Ehrberg tagas selle võiduga ka Eesti meistritiitli.
Noortest saavutas parima tulemuse Jõhvi Sundstrandit esinav Kaspar Tamm. Suure osavõtjaskonnaga vanuseklassis M14 kuulus talle viies koht. Teised Ida-Virumaa sportlased esinesid tagasihoidlikumalt. Lõpetada suutsid Ainar Elberg M16 noormeeste ja Laura Kuusemets ning Janely Sojone N14 tüdrukute sõidus.
Meeste põhisõidu võitis Jaan Kirsipuu CFC/Goefco Jartazi võiskonnast. Talle järgnesid Mart Ojavee (CC Burgas) ja Indrek Rannamaa SJK Viikingist. Sundstrandi võiskonnast oli stardis Tauri Selder kuid tehnilise rikke tõttu pidi ta katkestama. Viimane neljas etapp peetakse Mai lõpus Elvas.
Taavi Selder Mulgi maratonil viies
Pühapäeval sõideti siis Elion Estonian cupi I etapp 60 km Mulgi maraton. Suurte lootustega läks starti meie maakonna parim jalgrattur Taavi Selder kes tegi Eesti pinnal esimese stardi oma uue klubi Rietumu banka-Riga eest. Kohe stardist hakkasid ässad suurt gruppi lõhkuma ja lõpuks õnnestus see Allan Orasel (Rietumu banka-Riga), Jaan Kirsipuul (CFC) ja Alges Maasikmetsal (Extreme sport).
Jõhvi Sundstrandi võiskonna kiireim oli ajaga 2:22.01 Tauri Selder, kes lõpetas raske katsumuse 26 kohaga misU 23 vanuseklassis oli neljas tulemus. Poodiumi kohast jäi puudu Tauril 10 sekundit. Väga visalt võitles ka meie vanameister 39aastane Raivo Sala kes suutis „valu” lõpuni ära kannatada ja sai ajaga 2:22.20 hinnatava 30. koha.
Naistest võitis Viljandis Maaris Meier (2:32.53) Peugeoti naiskonnast. Jõhvi naistest oli 423 kohaga kiireim Maris Nurm (3:06.05), mis naiste konkurentsis andis kuuenda koha.
Lühemal 35 km pikkusel distantil tegi väga hea sõidu Jõhvi Sundstrandi esindaja Ainar Elberg kes oli nii üldarvestuses kui ka M16 vanuseklassis ajaga 1:19.37-ga üheksas.
PEEP KIVIL
|ESTSOFT|